Tankebobler: februar 2007
Ny chance: stem os ind på P3's Tjeklisten!
Vi var så tæt på at komme ind på P3's Tjeklisten med 'Kunsten At Slippe Taget' at vi nu har fået chancen igen!Denne gang skal den være der! Vi håber I vil hjælpe os ved at give os en stemme her:http://www.dr.dk/p3/tjeklistenDer kan stemmes indtil på tirsdag.På forhånd tak!
iBYEN sætter vi natten på skrå
Jeg ville såmænd blot takke for igår. Det var virkelig fornøjeligt at spille et lille, akustisk sæt til iBYENs fødselsdagsfest i Pressen, Politikens Hus. På trods af at jeg ligger syg på 3. uge nød jeg det meget (og hvis vi skulle have spillet 3 minutter længere var jeg formentlig besvimet). Derfor strøg jeg også derfra ganske kort efter - håber I gode folk havde en hyggelig aften!Næste gang vi står på scenen vil være når vi tager hul på vores forårstour d. 16. marts, på Klauzdal i Herlev.
Jeg lytter i dette øjeblik til Thom Yorke's 'The Eraser'. Jeg har en tendens til at glemme hvor godt dette album egentlig er. Radiohead frontmanden har, på egen hånd, begivet sig ud i en række elektroniske sange, som i mine ører ligeså godt kunne have været indslag på Radioheads seneste album 'Hail To The Thief'.Jeg havde egentlig forventet at et elektronisk soloalbum fra hans side ville være et langt mere ufremkommeligt foretagende, og at skæringer derpå nærmest ikke ville kunne betegnes som sange. Men The Eraser består af 9 sange. Og oven i købet nogle yderst veldrejede nogen af slagsen.Jeg har også dette album på LP, men - ak og ve - min pladespiller er kaput.Nogen derude der har en brugt til salg?
Denne morgens playliste
Jeg har lyttet til en masse musik denne morgen. Det forekommer mig en kende fantastisk, det hele. Derfor er anbefalingen hermed sendt videre - 12 skæringer af 24 karat:The Police: Tea In The SaharaNitin Sawhney: KoyalThis Mortal Coil: Song To The SirenDavid Gilmour: SmileThe Knife: We Share Our Mothers HealthDJ Shadow: Building Steam With A Grain Of SaltDavid Bowie: SundaySuper Furry Animals: Presidential SuiteThe Divine Comedy: Bad AmbassadorGeneva: Dollars In The HeavensThe Delays: This Towns ReligionSammy Davis Jr.: Mr. BojanglesSikke en broget forsamling. Skønt.
Hjælp os ind på P3's Tjeklisten!
Kære venner,Vores nye single, Kunsten At Slippe Taget, er netop blevet testet som Kandidat til Tjeklisten på P3!Det ville have stor betydning for os at komme på listen, og vi har brug for jeres hjælp.Klik her: http://www.dr.dk/P3/Tjeklisten - og giv os en hjælpende hånd.- der kan stemmes fra nu, og til på tirsdag kl. 14:00.På forhånd tak, folkens!
Ny musikvideo: Kunsten At Slippe Taget
Så er vores nye musikvideo online!Den kan ses HER og HER - og jeg håber den vil falde i god jord.Videoen er kreeret af ML Mogensen og Sigrid Astrup.'Kunsten at slippe taget' er naturligvis hentet fra vores album 'Træerne Vokser Ind I Himlen'.
ENTAKT på DK's Smukkeste Festival
En ung herre har neotp gjort mig opmærksom på, at mit lille orkester & jeg, er blandt de først offentliggjorte navne til årets Skanderborg Festival. Se os, og andre, her.
Scott Walker Film - Official UK TrailerJeg har sagt det før. Nu siger jeg det igen: Jeg glæder mig SÅ meget til at se denne Scott Walker dokumentar. Den gode Rasmus Ardahl var så venlig at gøre mig opmærksom på at den højst sandsynligt vil blive vist på Natfilm Festivalen. Det må jeg ikke gå glip af.Ydermere kan jeg fortælle at Kristian og jeg igår mixede to left-overs fra vores album-sessions. I samme ombæring så jeg også Kristians fine, nye studie i Valby.De to sange - de sidste rester - hedder 'Hun Dæmper Lyden Af Sine Egne Skridt' og 'Træerne Vokser Ind I Himlen III'. Det vides endnu ikke præcis hvor og hvornår de skal bruges.